Bayern Munchen rămâne fără variante pentru postul de antrenor principal, iar oficialii grupării bavareze negociază cu un antrenor care a retrogradat cu echipa sa din Premier League.
Bayern Munchen negociază cu Vincent Kompany pentru înlocuirea lui Thomas Tuchel
Bayern Munchen a avut parte de un sezon dezastruos.
Echipa antrenată de Thomas Tuchel a terminat pe locul trei în Bundesliga, după 11 sezoane la rând în care a cucerit titlul și a fost eliminată prematur din Cupa Germaniei.
Mai mult decât atât, nemții s-au oprit în semifinalele UEFA Champions League, fiind eliminați de către Real Madrid, iar acum oficialii întâmpină mari dificultăți în găsirea unui nou antrenor, având în vedere faptul că Tuchel nu va mai continua.
Inițial, s-a vorbit despre varianta Julian Nagelsmann, însă fostul tehnician al bavarezilor a decis să rămână la naționala Germaniei, pentru acest Campionat European.
Acesta a refuzat propunerea clubului, iar Bayern a pornit discuțiile cu Xabi Alonso, antrenorul care a făcut minuni pe banca lui Leverkusen, însă acesta și-a prelungit contractul cu campioana Germaniei.
S-a discutat inclusiv cu Ralf Rangnick, actualul selecționer al naționalei Austriei, însă nici acesta nu a ajuns la un consens cu Bayern.
Acum, jurnalistul italian Fabrizio Romano anunță că Bayern Munchen este în tratative cu Vincent Kompany, antrenorul care a retrogradat cu Burnely în eșalonul secund al fotbalului britanic, după ce tot el promovase echipa în Premier League.
\uD83D\uDEA8\uD83D\uDD34 Bayern are closing in on deal to appoint Vincent Kompany as new head coach, it’s imminent.
— Fabrizio Romano (@FabrizioRomano) May 22, 2024
Kompany accepted Bayern job right after their first call revealed on Monday, he’s ready for new chapter.
Bayern and Burnley are in contact to get deal done on compensation fee. \uD83C\uDDE7\uD83C\uDDEA pic.twitter.com/htS19FDq8H
Fiind sub contract cu formația din Anglia, Bayern va trebui să achite o sumă de bani pentru ca belgianul să poată ajunge pe Allianz Arena.
Înțelegerea lui Kompany cu Burnley este valabilă până în vara anului 2028.
Înainte să o pregătească pe Burnley, antrenorul de 38 de ani a mai condus-o și pe Anderlecht.